2K Games
2K Games – kompiuterinių žaidimų kūrėjas ir platintojas. „2K Games“ priklauso bendrovei „Take-Two Interactive“, kuriai taip pat priklauso ir „Rockstar Games“, populiariosios „Grand Theft Auto“ serijos kūrėjų įmonė. „2K Games“ buvo įkurta 2005 m. sausio 25 d. po to, kai „Take-Two“ įsigijo „Visual Concepts“ bei jos antrinę įmonę „Kush Games“ iš „Sega korporacijos“ už $24 mln. JAV dolerių. Pavadinimas „2K Games“ kilo nuo „Visual Concepts“ kuriamų sporto simuliatorių, tipiškai vadinamų kaip 2K serija, kurie buvo leidžiami tik Dreamcast konsolei.